**ELŐTERJESZTÉS**

Bonyhád Város Önkormányzati Képviselő-testületének 2023. március 29-i

rendes/rendkívüli testületi ülésére

|  |  |
| --- | --- |
| Tárgy: | A Völgységi Önkormányzatok Társulása feladatellátásához befizetett hozzájárulások 2022. évi elszámolása |
| Előterjesztő: | Filóné Ferencz Ibolya polgármester |
| Előterjesztést készítette: | Fauszt Józsefné pénzügyi osztályvezető |
| Előterjesztés száma: | 59. sz. |
| Előzetesen tárgyalja: | Pénzügyi bizottság |
| A határozat mellékletei: | 1-8. számú melléklet |
| Az előterjesztés a jogszabályi feltételeknek megfelel: | Filczinger Ágnes jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést: | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

A Völgységi Önkormányzatok Társulása társulási megállapodása tartalmazza az egyes csoportokhoz (Tagok 1., Tagok 2., Tagok 3.) tartozó feladatellátást, valamint az ahhoz tartozó hozzájárulások megfizetésének és elszámolásának módját.

Az előterjesztés keretében fenti csoportok közül a Tagok 3. csoportba tartozó feladatellátás bevételeinek és kiadásainak, valamint a megfizetett hozzájárulások 2022. évi tényleges összegei szerinti elszámolására kerül sor. A Tagok 3. csoportba tartozó önkormányzatokat, az általuk igénybe vett szolgáltatásokat a társulási megállapodás 3.a, valamint 3.b. melléklete tartalmazza.

A társulási megállapodás III. 2. rész 3. pontja részletesen tartalmazza az önkormányzatok által igénybe vett szolgáltatásokhoz tartozó hozzájárulások megfizetésének szabályait. Eszerint a csoportba tartozó önkormányzatok közül azokat terheli fizetési kötelezettség, amely önkormányzatok a szolgáltatást igénybe veszik. Erről a Bonyhádi Közös Önkormányzati Hivatal a tárgyévet követő év március 31-ig köteles elszámolást megküldeni.

Az elszámolás alapját az intézmény szolgáltatásonként kimutatott 2022. évi bevételei és kiadásai, az állami támogatások 2022. évi mutatószámainak elszámolása keretében közölt teljesítési mutatók és állami támogatások képezik.

Az önkormányzatok az éves költségvetési beszámoló keretében feladatonként is elszámolnak a tényleges kiadásokkal, ezt követően kerül sor az esetlegesen fel nem használt támogatások visszafizetésére. Bonyhád Város Önkormányzata gesztorként igényelte az ellátott feladatokhoz tartozó állami támogatást, így azok tényleges alakulásáról is az Önkormányzat számol el. Hivatkozott beszámoló készítése folyamatban van, ebben a központi források visszafizetésével nem számolunk.

Az előterjesztéshez csatolt mellékletek és tartalmuk az alábbi:

**1.sz. melléklet:**

Ezen a mellékleten feladatonként került összesítésre a fizetendő és a megfizetett hozzájárulások összege. A költségvetésben rögzített hozzájárulás összegét két önkormányzat maradéktalanul megfizette.

Az összesítő oszlop tartalmazza az önkormányzatok által fizetendő, vagy a részükre visszajáró összegeket.

**A befizetések és a visszajáró összegek számítása során általános rendező elv volt az, hogy az önkormányzatok visszatérítésben kizárólag az általuk megfizetett összeg erejéig részesülnek, valamint az egyes feladatok esetében fizetési kötelezettséggel érintett önkormányzatoknál a más feladaton keletkezett bevételi többlet terhére a kötelezettség beszámításra került.**

Fentieket követően egy önkormányzat részesül visszatérítésben, 379.132.- Ft összegben.

A 2022. évi költségvetésben kimutatott, az önkormányzatok által fizetendő hozzájárulások összege 20.722.000.- Ft volt. Az elszámolás szerinti eredmény továbbra is fizetési kötelezettséget mutat, 17.346.534.- Ft, a kötelezettségek összege tehát 3.192.857.- Ft-tal csökkent. A csökkentést az intézmény bevételi többlete és kiadási megtakarítása együtt eredményezi.

Emellett 8.555.230.- Ft összegű fizetési kötelezettség jelentkezik Bonyhád Város Önkormányzata részéről a 7. számú mellékleten részletezett, állami támogatások 2022. októberi módosítása és az év végi elszámolásból származóan 6.098.000.- Ft összegben a központi forrás érkezése miatt.

A **támogató szolgálat** esetében a költségvetés eredeti előirányzatai tekintetében fizetési kötelezettség nem volt, azonban a tényleges adatok szerinti elszámolás során 812.522.- Ft összegű fizetési kötelezettség keletkezett, melyet az önkormányzatok lakosságszámuk alapján fizetnek meg.

Az **idősek otthona** szolgáltatása esetében a tervezett hozzájárulás 10.384.300.- Ft volt, amely az elszámolást követően 4.019.988.- Ft-ra csökkent. A szolgáltatást két önkormányzat veszi igénybe, így fizetési kötelezettséggel is e két önkormányzat érintett.

Az elszámolás során a kiadások összegét az egy ellátottra jutó átlag kiadások, az arányos központi források, valamint az ellátott által ténylegesen fizetett szolgáltatási díjak különbözete alapján számítottuk ki.

A **házi segítségnyújtás** szolgáltatását a 4. mellékleten szereplők szerint 10 település veszi igénybe. A feladat ellátása, a feladatot ellátó dolgozók foglalkoztatása, az ellátottak gondozási idő szükséglete, a felmerülő költségek volumene is változó, emiatt a települések hozzájárulásai, maradványai eltérő összegűek.

A feladatellátás bevételei a felmerülő kiadásokat tervezett és tényleges adatok alapján összességében fedezték, azonban a településenként változó költségek és ellátottak miatt 4 településnek keletkezett fizetési kötelezettsége, melyet 3 önkormányzat esetében az okozott, hogy a képviselő-testületek határozatai alapján az ellátottak térítési díjat nem fizetnek, így az önkormányzatoknak keletkezett rendezendő hozzájárulása.

A **jelzőrendszeres házi segítségnyújtás** 9 településen biztosított, melyek közül 6 esetében keletkezett kisebb, míg Bonyhád Város Önkormányzata esetében magasabb összeget képező fizetési kötelezettség. 2 település esetében a bevételek fedezték a kiadásokat.

A fizetési kötelezettséggel érintett önkormányzatok esetében az alacsony ellátotti létszám eredményezi az önkormányzati hozzájárulást.

A feladatellátáshoz kapcsolódó központi forrás egyedi támogatási szerződés szerint áll rendelkezésre, mely támogatásra a Társulás jogosult.

A **szociális étkeztetés** szolgáltatását kizárólag Bonyhád Város Önkormányzata veszi igénybe. A szolgáltatáshoz tartozóan megfizetett hozzájárulás nem volt elegendő, az év végi elszámolásban további fizetési kötelezettség keletkezett.

Az **idősek nappali ellátása esetében** a bevételek fedezték a kiadásokat.

A **tanyagondnoki szolgáltatás** esetében a 62.115.- Ft összegű kiadási többlet kizárólag Bonyhád Város Önkormányzatát terheli.

Valamennyi települést érinti a **család és gyermekjóléti szolgálat, valamint a család** **és gyermekjóléti központ működtetése**. E feladat ellátáshoz már a költségvetés sem tartalmazott fizetendő összeget, amely kondíció az elszámolási adatok szerint is fennáll.

# Bonyhád Város Önkormányzata esetében egyéb korrekciós tételeket is szerepeltetünk a 8. számú mellékleten részletezve. Eszerint kötelezettség növekedésként szerepel az Önkormányzat által, az év végi állami októberi módosítása és az év végi támogatás elszámolása keretében Bonyhád Város Önkormányzata részére járó összege, amely tételek Bonyhád Város Önkormányzatának 6.098.230.- Ft fizetési kötelezettség növekedést eredményeznek. További kötelezettségként szerepeltetjük a Társulás 18/2022. (IX.09.), valamint a 32/2022.(XII.13.) határozataiban szereplő, az intézménytől zárolt előirányzatok 5.844.000.- Ft-os összegét, figyelemmel arra, hogy ezek összegével az önkormányzatok által fizetendő hozzájárulás összegét az év végéig már nem volt mód csökkenteni.

A táblázat utolsó oszlopa tartalmazza a fizetendő és a megfizetett hozzájárulások különbözeteként rendezendő összegeket. A pozitív előjellel szereplő összeg 1 önkormányzat számára jelent visszautalandó összeget, míg 18 önkormányzatnak keletkezik fizetési kötelezettsége.

**2. sz. melléklet:**

Ezen a mellékleten kerül felosztásra lakosságszám arányosan, a mutatószámok, vagy a tényleges bevételek és kiadások alapján a feladatokhoz tartozó különbözet önkormányzatonkénti összege.

Lakosságszám arányos felosztás a támogató szolgálat, a család és gyermekjóléti szolgáltatás és központ esetében van.

A házi segítségnyújtás, valamint a jelzőrendszeres házi segítségnyújtás esetében tételesen, a tényleges összegek szerint összesítettük a kiadásokat. Az ellátottak által igénybevett szolgáltatásért fizetett díjakat szintén kigyűjtéssel, személyenkénti összesítés alapján tüntettük fel.

**3. sz. melléklet**:

A mellékleten kerül bemutatásra a Gondozási Központ által ellátott tevékenységhez tartozó valamennyi 2022. évi tényleges bevétel és kiadás.

E mellékleten számszerűsítettük továbbá a **teljesített feladatmutatók** alapján járó állami támogatásokat jogcímenként, az év során az intézményhez érkező egyéb állami támogatásokat, így a bérkompenzációt, az ágazati pótlékot, átvett pénzeszközöket.

A bevételek és kiadások különbözeteként jelentkező összegek jelentik a feladatellátás hiányát, vagy többletét, amelyek az egyes feladatok között változó nagyságrendet képeznek.

**4. számú melléklet:**

A házi segítségnyújtás bevételeinek és kiadásainak részletszámítását, majd ennek alapján a településenkénti hozzájárulások összegeit tartalmazza. A számítás a feladatot ellátó dolgozók bérkartonja alapján tételesen tartalmazza a felmerült kiadásokat és ellátottak befizetéseinek összesítése alapján a saját bevételeket.

A szolgáltatást Bonyhád városon kívül 9 településen veszik igénybe.

A hozzájárulások, vagy maradványok összegének alakulása részben a feladatot ellátó dolgozó foglalkoztatásának idejétől, a házisegítségnyújtásban részesülők számától, valamint a rájuk fordított időtől függ. Tekintettel arra, hogy ezen tényezők településenként változóak, így az elszámolási különbözetek is eltérő volument képeznek.

**5. számú melléklet:**

A jelzőrendszeres házi segítségnyújtást 9 településen veszik igénybe. A szolgáltatáshoz tartozó tényleges bevételek és kiadások részletszámításait tartalmazza.

**6. számú melléklet:**

A bevételek között szereplő bérkompenzáció és ágazati pótlék településekre jutó, éves szintre számított összegét tartalmazza a házi segítségnyújtás feladat ellátásánál.

**7. számú melléklet:**

Az idősek otthona feladatellátási helyhez tartozó tényleges kiadások és bevételek, valamint a településenkénti hozzájárulások kimutatására szolgál. A szolgáltatatást 2 település veszi igénybe.

**8. számú melléklet:**

Bonyhád Város Önkormányzata által igényelt és év közben módosított állami támogatások összegét tartalmazza jogcímenként. Az évközi pótigénylés, az év végi elszámolás keretében, évközi címhez kötött pótelőirányzatok alapján az önkormányzat 62.697.304.- Ft támogatás növekményben részesült.

A növekmény elemei közül évközi előirányzat emelésre és támogatás kiutalásra került a bérkompenzáció és ágazati pótlék esetében.

A 2022. évi támogatásokkal való elszámolás az évre vonatkozó költségvetési beszámolóval egyidejűleg történik, ennek alapján Bonyhád Város Önkormányzata 5.158.230.- Ft-ot igényel, mely összeget az év végi elszámolás keretében adja át.

**Tisztelt Képviselő-testület!**

Kérem, hogy a határozati javaslatot megvitatás után elfogadni szíveskedjenek!

Kérem, hogy a határozat elfogadását követően, annak alapján utalják át az 1. számú mellékleten a VÖT számára kimutatott összeget.

**Határozati javaslat:**

Bonyhád Város Önkormányzati Képviselő-testülete a Völgységi Önkormányzatok Társulása Tagok 3. csoport 2022. évi bevételeinek és kiadásainak elszámolását a határozat 1-9. melléklete szerint jóváhagyja.

A Képviselő-testület felhatalmazza a polgármestert az elszámolási különbözetek rendezésre érdekében szükséges intézkedések megtételére.

**Határidő:** folyamatos

**Felelős:** Filóné Ferencz Ibolya polgármester

Bonyhád, 2023. március 22.

Filóné Ferencz Ibolya

polgármester